جامعہ دمشق

جامعہ دمشق یا دمشق یونیورسٹی، سوریہ کی سب سے قدیم اور سب سے بڑی یونیورسٹی ہے، جو وہاں کے دار الحکومت دمشق میں واقع ہے، اس کی سوریہ کے دوسرے خطوں اور صوبوں میں شاخیں بھی قائم ہیں، یہ وہاں کی پہلی حکومتی سرکاری یونیورسٹی مانی جاتی ہے۔ اس کی بنیاد سنہ 1903ء میں ایک مدرسہ طب کے طور پر ہوئی، پھر 1923ء میں اس کو ایک یونیورسٹی بنانے کے لیے مدرسۃ الحقوق کے ساتھ ضم کر دیا گیا، یہاں تک کہ 1958ء میں اس کی ترقی ہوئی اور اس کا نام جامعہ دمشق رکھا گیا۔ جامعہ دمشق میں بہت سے اسکول، فیکلٹیز، اعلیٰ انسٹی ٹیوٹ وغیرہ شامل ہیں، غیر عربوں کے لیے عربی زبان کی تعلیم کے لیے ایک خاص انسٹی ٹیوٹ ہے جو عالم عربی میں اپنی نوعیت کا سب سے بڑا انسٹی ٹیوٹ سمجھا جاتا ہے۔ اسی طرح یہ یونیورسٹی طلبہ کی تعداد کے لحاظ سے بھی عالم عرب کی بڑی یونیورسٹیوں میں سے ایک ہے۔ جامعہ دمشق، سوریہ کے دوسرے سرکاری جامعات کی طرح عربی زبان کی تمام فروعات میں اعلیٰ تعلیم کا نظم کرتی ہے۔ حوالہ جات بیرونی روابط دفتری ویب سائٹ